**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. 00 din 00.03.2024**

**Proiect**

Ca urmare a solicitării de emitere a acordului de mediu adresate de **Dimex 2000 Company SRL,** cu sediul în județul Bistrița - Năsăud, comuna Rebrișoara, satul Rebrișoara, nr. 315, înregistrată la APM Sălaj cu nr. 5828/11.07.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.02.2024, că proiectul: ***Lucrări în vederea eliminării materialului aluvionar pe albia minoră a râului Someș în extravilan Cheud, județul Sălaj***, propus a fi amplasat în județul Sălaj, comuna Năpradea, extravilanul localității Cheud, înscris în CF nr. 51475, număr cadastral 51475 UAT Năpradea,

***se supune evaluării impactului asupra mediului, și a evaluării adecvate, fără evaluarea impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea efectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, punctul 2, lit. c) – *extracția mineralelor prin dragare fluvială sau marină*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- decizia s-a luat în baza unei examinări care a luat în considerare informaţiile furnizate de către titular şi a utilizat criteriile de selecţie prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului;

- prezenta solicitare a fost mediatizată prin publicare anunţ în ziarul on-line România Liberă, afişare şi înregistrare anunţ la sediul Primăriei Comunei Năpradea, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- criteriile de selecţie pentru stabilirea necesităţii efectuării evaluării impactului asupra mediului au vizat caracteristicile proiectului, localizarea proiectului şi caracteristicile impactului potenţial. Astfel:

**b) Caracteristicile proiectului:**

***b1) dimensiunea si concepţia întregului proiect:*** prin proiect se propun lucrări de exploatare a nisipului şi pietrişului, cantonate în albia minoră a râului Someş, în vederea decolmatării și recalibrării albiei, ducând la corectarea regimului de curgere a apei şi valorificarea materialului excavat. Lucrările se vor desfăşura într-un perimetru de exploatare în suprafaţă de 70460 mp, teren situat în extravilanul localității Cheud, comuna Năpradea, județul Sălaj – *perimetrul Cheud Nord*. Total rezervă de agregate în perimetru: 55.000 mc.

Amplasamentul este delimitat prin următoarele Coordonate Stereo 70, conform fişei de localizare a perimetrului temporar de exploatare:

|  |  |  |
| --- | --- | --- |
| **Denumire punct** | **X (N)** | **Y (E)** |
|  **1.**  | 655844.192 | 372781.622 |
|  | 655861.286 | 372771.122 |
|  | 655894.170 | 372736.304 |
|  | 655924.237 | 372697.896 |
|  | 655910.514 | 372700.479 |
|  | 655924.562 | 372685.088 |
|  | 655942.056 | 372660.674 |
|  | 655949.078 | 372658.952 |
|  | 655989.122 | 372582.806 |
|  | 656008.808 | 372545.213 |
|  | 656027.273 | 372515.676 |
|  | 655945.928 | 372478.153 |
|  | 655906.555 | 372550.315 |
|  | 655885.459 | 372579.564 |
|  | 655855.602 | 372608.117 |
|  | 655817.094 | 372632.158 |
|  | 655777.228 | 372646.731 |
|  | 655724.781 | 372653.324 |
|  | 655679.733 | 372648.480 |
|  | 655610.781 | 372633.163 |
|  | 655535.209 | 372622.635 |
|  | 655534.025 | 372716.047 |
|  | 655551.710 | 372729.254 |
|  | 655564.418 | 372745.398 |
|  | 655592.695 | 372770.628 |
|  | 655593.052 | 372770.817 |
|  | 655598.978 | 372747.834 |
|  | 655614.531 | 372752.947 |
|  | 655606.144 | 372777.744 |
|  | 655612.512 | 372781.114 |
|  | 655642.140 | 372794.520 |
|  | 655669.187 | 372793.355 |
|  | 655674.831 | 372775.006 |
|  | 655694.815 | 372792.252 |
|  | 655702.234 | 372798.357 |
|  | 655713.689 | 372803.435 |
|  | 655739.365 | 372814.450 |
|  | 655754.300 | 372818.029 |
|  | 655774.286 | 372814.871 |
|  | 655792.020 | 372809.156 |
|  | 655808.139 | 372811.398 |
|  | 655819.265 | 372805.942 |

Accesul spre albia minoră a râului Someș se va face pe drumurile de exploatare existente în zonă, ce vor fi întreținute pe perioada desfășurării activității prin balastare.

Activitatea de exploatare se va executa zonal în conformitate cu planificarea stabilită prin Autorizaţia de Gospodărire a Apelor şi permisul A.N.R.M.

Extragerea agregatelor se va realiza în fâșii longitudinale paralele cursului de apă Somes, cu lățimea de 6 - 8 m, dinspre aval spre amonte și dinspre apă spre mal, într-o singură treaptă, cu o taluzare de 30-40° fără a crea gropi, astfel evitându-se degradarea zăcământului prin înnămolire.

În exploatare nu se va depăși adâncimea talvegului proiectat. Talvegul proiectat este situat la cota 166,74 mdNM în amonte și 166,59 mdNM în aval. În cadrul exploatării se vor respecta pilierii de siguranță ai malului iar exploatarea se va realiza doar la nivele medii sau mici.

Pentru realizarea lucrărilor în vederea eliminării materialului aluvionar pe albia minoră a râului Someș în extravilanul localității Cheud, UAT Năpradea, se vor folosi utilaje specifice acestor lucrări precum buldozer, excavator, draglina și autobasculante.

Materialul excavat rezultat din decolmatarea albiei minore a râului Someș se va valorifica în stare brută şi/sau după sortarea acestuia în afara perimetrului de exploatare la o statie de sortare autorizată, rezultat agregate minerale folosite în construcții.

*Lucrări de refacerea mediului:* se vor executa în conformitate cu Planul de refacere a mediului şi proiectul tehnic de refacere a mediului.

**b2)** ***cumularea cu alte proiecte existente și/sau aprobate:*** pe raza comunei Năpradea de-a lungul albiei râului Someș există proiecte de exploatare agregate minerale, în curs de reglementare și/sau reglementate deja.

**b3)*utilizarea resurselor naturale, în special a solului, a terenurilor, a apei și a biodiversităţii***: proiectul va folosi nisipul și pietrișul din albia minoră a râului Someș, perimetru de exploatare în suprafaţă de 70460 mp, situat în extravilanul localității Cheud, comuna Năpradea, județul Sălaj – *perimetrul Cheud Nord*. Total rezervă de agregate în perimetru: 55.000 mc.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

*În perioada de execuţie* a proiectului și în *perioada de exploatare* vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

 **b5)** ***poluarea si alte efecte negative:*** în urma realizării proiectului propus pot rezulta emisii (pulberi şi gaze) în aer de la utilajele de extracţie şi transport; emisii în freaticul local, pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale; se vor respecta limitele prevăzute de normele în vigoare*.*

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare. Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

***Lucrări necesare organizării de şantier:***

*-* pentru organizarea de şantier se impune executarea unor lucrări pregătitoare şi asigurarea mijloacelor materiale şi umane;

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 11 din 03.07.2023 emis de Primăria Comunei Năpradea, terenul aferent amplasamentului propus este domeniu public proprietatea Statului Român și în administarea Administrația Națională Apele Române și este situat în extravilanul localității Cheud, comuna Năpradea, potrivit PUG al comunei Năpradea. Terenul nu este situat în zona de locuit cu funcțiuni complementare, potrivit PUG al comunei Năpradea și are categoria de folosință actuală ape curgătoare, conform extrasului CF anexat. Conform regimului tehnic: se propun lucrări de decolmatare a albiei minore a râului Someș în vederea regularizării curgerii cursului de apă în zona și valorificarea materialului excavat.

Perimetrul este închiriat de la A.N. Apele Române, Adminitrația Bazinală de Apă Someș S.A. prin contract nr. 1 Sj/24.02.2023 și act adițional la contract nr. 2/07.02.2024.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** impactul activităţii de exploatare asupra asupra solului, apei, a florei şi faunei, prin generarea de zgomot, vibraţii, descopertarea solului vegetal şi exploatarea de nisip şi pietriş;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: râul Someș, deoarece extracţia pietrişului şi nisipului se va realiza din albia minoră a râului Someș; manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: Aria Specială de Protecție Avifaunistică – Cursul Mijlociu al Someşului ROSPA0114 și în Situl de Importanţă Comunitară Someșul între Rona și Țicău ROSCI0435, amplasamentul proiectului se află în interiorul ariilor naturale protejate menționate;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul, în zonă nu sunt obiective de interes public sau arii dens populate;
* peisaje si situri importante din punct de vedere istoric, cultural sau arheologic: nu este cazul;

**d). Tipurile și caracteristicile impactului potenţial:** Ținând cont de toate elementele furnizate de titularul proiectului și cunoștințele disponibile în această etapă:

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: *județul Sălaj, comuna Năpradea, extravilanul localității Cheud, înscris în CF nr. 51475, număr cadastral 51475 UAT Năpradea - albia minoră a râului Someș. Lucrările se vor desfăşura într-un perimetru de exploatare în suprafaţă de 70460 mp. Cea mai apropiată localitate învecinată este satul Cheud - condițiile de transport ar putea afecta în sens negativ populația pe o zonă geografică relativ extinsă.*

 d2) natura impactului: - *impactul generat de proiectul propus poate fi direct, negativ asupra ariilor naturale protejate și asupra populației din localitatea limitrofă generat de mijloacele de transport; poate afecta direct, temporar sau permanent, pe termen scurt, mediu și lung aria naturală protejată în care se situează.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - potenţial impact semnificativ asupra tuturor factorilor de mediu: *impactul zgomotului şi vibraţiilor* produse de transportul agregatelor, lucrări şi măsuri pentru prevenirea/reducerea impactului; potenţialul *impact asupra* *aerului* datorat de emisiile de gaze de la utilajele utilizate şi pulberi datorate exploatării şi transportului; potenţialul *impact asupra solului şi subsolului* prin antrenarea de suspensii şi produse petroliere accidental; potenţial *impact asupra zonelor de locuit*, prin emisiile de poluanţi în aer, sol, ape subterane, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus;

d5) probabilitatea impactului: - *potenţial impact semnificativ asupra factorilor de mediu, nu se cunoaşte probabilitatea impactului*.

 d6) debutul, durata, frecvenţa si reversibilitatea preconizate ale impactului: - *nu se cunoaşte, nu dispunem de date suficiente în această etapă*;

d7) cumularea impactului cu impactul altor proiecte existente și/sau aprobate: *pe cursul râului Someș sunt proiectate/implementate diverse proiecte de balastiere care pot contribui la impact cumulat negativ semnificativ al proiectului propus;*

 d8) posibilitatea de reducere efectivă a impactului: *nu sunt tratate în această etapă.*

**II. Motivele pe baza cărora s-a stabilit necesitatea efectuării *evaluării adecvate* sunt următoarele:**

a) Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul proiectului se află situat în *Situl Natura 2000 – Aria Specială de Protecție Avifaunistică – Cursul Mijlociu al Someşului ROSPA 0114 și* *Situl de Importanţă Comunitară Someșul între Rona și Țicău ROSCI0435,* din județul Sălaj, comuna Năpradea, extravilanul localității Cheud, înscris în CF nr. 51475, număr cadastral 51475 UAT Năpradea, conform coordonatelor Stereo 70 ce delimitează amplasamentul.

b) Suprafaţa perimetrului de exploatare este de 70460 mp.

Caracteristicile generale ale sitului *Aria Specială de Protecție Avifaunistică – Cursul Mijlociu al Someşului ROSPA 0114*sunt caracterizate de următoarele clase de habitate: râuri, lacuri 2 %; culturi (teren arabil) 22 %; păşuni 14 %; alte terenuri arabile 10 %; păduri de foioase 52 %;

Situl este important pentru populaţiile cuibăritoare de Cristel de câmp *(Crex crex)*, Ciocârlie de pădure *(Lullula arborea)*, Ghionoaie sură *(Picus canus)*, Ciocănitoarea de stejar *(Dentrocopos medius)*, Sfrâncioc roşiatic *(Lanius collurio)*, Sfrâncioc cu fruntea neagră *(Lanius minor)*, Viespar *(Pernis apivorus)*, şi Acvila mică *(Hieraaetus pennatus)*. Această zonă este destinată cu precădere agriculturii, reprezentând un habitat prielnic pentru *cristelul de câmp* şi este o zonă importantă de cuibărit pentru *sfrânciocul cu fruntea neagră.*

La ora actuală pentru ROSPA 0114 nu a fost elaborat un Plan de management, fiind elaborat de către A.N.A.N.P. un "*Set minim de măsuri speciale de protecție și conservare a diversității biologice, precum și conservarea habitatelor naturale, a florei și faunei sălbatice, de siguranță a populației și investițiilor din ROSPA Cursul Mijlociu al Someșului".*

Evaluarea semnificaţiei impactului se realizează în baza unui set de criterii stabilite prin Ordinul nr. 1682/2023 pentru apobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, ce face trimitere la o serie de atribute cuantificabile.

Proiectul poate avea un impact semnificativ asupra ROSPA 0114, mai ales asupra speciilor de păsări de intres comunitar pentru care aceasta a fost declarată, ca efect al următoarelor caracteristici ale acestuia:

* activități de extragere a materialului mineral în perioada de cuibărire a speciilor de păsări, care folosesc pentru reproducere habitatele ripariene;
* efectul cumulativ al proiectului cu alte proiecte implementate în zonă, de tipul exploatărilor de extragere, încărcare și transport a materialelor minerale și a activităților conexe acestora;
* riscul potențial de producere a unor poluări accidentale în urma operării necorespunzătoare a utilajelor, sau a unor fenomene meteorologice nefavorabile;
* zone cu impact negativ datorat impurificării cu poluanţi a solului, subsolului şi a apei;
* activitatea de extragere, încărcare şi transport a balastrului cu ajutorul utilajelor terasiere;
* apariția turbidității apei în urma activităților de excavare/dragare/exploatare agregate aluvionare;

***Aria Naturală Protejată de Interes Comunitar – Someșul între Rona și Țicău ROSCI 0435***, are pe suprafața sa următoarele tipuri de clase de habitate: râuri, lacuri 64,04%; mlaştini, turbării 2,15%; culturi (teren arabil) 25,44%; păşuni 2,97%; alte terenuri arabile 5,03%; alte terenuri artificiale (localități, mine) 0,29%.

Aria Naturală Protejată de Interes Comunitar – Someșul între Rona și Țicău, adăpostește pe suprafața ei următoarele specii de peşti cuprinse în anexa 3 din *Ordonanța de Urgență nr. 57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice cu completările și modificările ulterioare*: *Aspius aspius (avat, aun, butoi, peşte lup)*, *Rhodeus sericeus amarus (boarcă)*, *Barbus meridionalis petenyi (câcruşe, mreana vânătă)*, *Cobitis taenia (zvârlugă), Gobio kessleri (petroc), Gobio albipinnatus (porcuşorul de nisip), Sabanejewia aurata (dunărică, zvârlugă aurie)*, de asemenea o specie de mamifere din anexa 4 a OUG nr. 57/2007: Lutra lutra *(vidra, câine de râu).*

La ora actuală pentru ROSCI 0435 nu a fost elaborat un Plan de management sau orice fel de document în care să fie stabilite obiective de conservare.

Evaluarea semnificaţiei impactului se realizează în baza unui set de criterii stabilite prin Ordinul nr. 1682/2023 pentru apobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, ce face trimitere la o serie de atribute cuantificabile.

Proiectul poate avea un impact semnificativ asupra habitatelor naturale precum și populaţiilor de animale de interes comunitar din sit, ca efect al următoarelor caracteristici ale acestuia:

* activități de extragere a materialului mineral în perioada de cuibărire a speciilor de păsări care folosesc pentru reproducere habitatele ripariene;
* perturbarea habitatelor favorabile speciilor de pești, amfibieni, mamifere în zona de implementare a proiectului, precum și poluarea sau deteriorarea habitatelor speciilor;
* eroziunea solului;
* zone cu impact negativ datorat impurificării cu poluanţi a solului, subsolului şi a apei;
* activitatea de extragere, încărcare şi transport a balastrului cu ajutorul utilajelor terasiere;
* necesitatea instituirii unui sistem de monitorizare al activităților din punct de vedere al protecției mediului și a factorului biodiversitate;
* necorelarea graficelor de realizare a măsurilor structurale, cu perioadele de reproducere/ cuibărire, înainte de demararea lucrărilor de exploatare;

În urma întocmirii listei de control privind etapa de încadrare, conform Ordin nr. 1682/2023 pentru apobarea Ghidului metodologic privind evaluarea adecvată a efectelor potentiale ale planurilor sau proiectelor asupra ariilor naturale protejate de interes comunitar (întocmită în urma analizei memoriului de prezentare înregistrat la APM Sălaj cu nr. 8000 din 09.10.2023), s-a constatat că impactul lucrărilor propuse prin proiect asupra speciilor și habitatelor nu se poate evalua și cuantifica asupra celor două situri de importanță comunitară, apărând necesitatea unei completări a documentației aferente cu alte studii, de tipul studiului de evaluare adecvată a efectelor potențiale asupra acestei arii naturale protejate de interes comunitar, întocmite de persoane abilitate și autorizate.

Conform adresei ANANP nr. 718/S.T SJ/21.09.2023, înregistrat la APM Sălaj cu nr. 7572 din 21.09.2023, implementarea proiectului este susceptibil de a avea impact negativ asupra speciilor și habitatelor de interes comunitar, pentru conservarea cărora au fost desemnate ariile naturale protejate *ROSPA0114 Cursul Mijlociu al Someșului* și *ROSCI0435 Someșul între Rona și Țicău*.

**III. Motivele pe baza cărora s-a stabilit necesitatea efectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu decizia: *pentru proiectul propus nu este necesară elaborarea SEICA, decizie eliberată de către Administrația Bazinală de Apă Someș - Tisa, nr. 57 din 11.10.2023 înregistrată la APM Sălaj cu nr. 8192/16.10.2023, decizie justificată prin următoarele: proiectul propus va avea un impact local și temporar pe perioada de execuție a lucrărilor asupra corpului de apă de suprafață, iar acest impact va fi urmărit pe perioada de execuție a lucrărilor, printr-un program de monitorizare*;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii, Șef Serviciu Calitatea Factorilor de Mediu

ing. Gizella BALINTRadu HIDEG

Întocmit,

cons. Hajnalka MATE - GYORGY